La Constitució, al seu article 149.1.16 reserva a l'Estat la competència exclusiva sobre sanitat exterior, bases i coordinació general de la sanitat i legislació sobre productes farmacèutics.
Per la seva banda, l'Estatut d'autonomia de Catalunya, aprovat per la Llei orgànica 4/1979, de 18 de desembre, estableix al seu article 17.1 i 4 que correspon a la Generalitat de Catalunya el desenvolupament legislatiu i l'execució de la legislació bàsica de l'Estat en matèria de sanitat interior i que podrà organitzar i administrar amb aquesta finalitat, i dins del seu territori, tots els serveis relacionats amb les matèries exposades abans, i exercirà la tutela de les institucions, entitats i funcions en matèria de sanitat, reservant-se l'Estat l'alta inspecció dirigida al compliment de les funcions i competències contingudes en aquest article.
Cal ara completar els traspassos aprovats al seu dia, ampliant els mitjans traspassats en matèria de sanitat.
La Comissió Mixta prevista a la disposició transitòria sisena de l'Estatut d'autonomia de Catalunya, per tal del procedir a l'esmentada ampliació de mitjans traspassats, va adoptar el corresponent acord a la seva sessió del Ple del dia 29 de maig de 2006, que ha d'ésser aprovat pel govern mitjançant un reial decret.
En compliment del que disposa la disposició transitòria sisena de l'Estatut d'autonomia de Catalunya, a proposta de ministre d'Administracions Públiques i prèvia deliberació del Consell de Ministres a la seva reunió del dia de 16 de juny de 2006,
S'aprova l'acord adoptat el dia 29 de maig de 2006 pel Ple de la Comissió Mixta prevista a la disposició transitòria sisena de l'Estatut d'autonomia de Catalunya, sobre ampliació dels mitjans adscrits als serveis traspassats pels reials decrets 2210/1979, 995/1984 i 1264/1984, a la Generalitat de Catalunya en matèria de sanitat.
En conseqüència, queden traspassats a la Generalitat de Catalunya els béns, drets i obligacions corresponents, en els termes que resulten del propi Acord i de la relació annexa.
L'ampliació de mitjans a què es refereix el present Reial decret tindrà efectivitat a partir de la data assenyalada a l'acord de l'esmentada Comissió Mixta.
Aquest Reial decret es publicarà simultàniament al Butlletí Oficial de l'Estat i al Diari Oficial de la Generalitat de Catalunya, i entrarà en vigor el dia següent al de la seva publicació.
Acord de traspàs sobre ampliació de mitjans traspassats a la Generalitat de Catalunya pels reials decrets 2210/1979, de 7 de setembre, 995/1984, de 25 d'abril, i 1264/1984, de 23 de maig, en matèria de sanitat
Pilar Andrés Vitoria i Jaume Vilalta i Vilella, secretaris de la Comissió Mixta de transferències prevista a la disposició transitòria sisena de l'Estatut d'autonomia de Catalunya,
Que al Ple de la Comissió Mixta del dia 29 de maig de 2006, es va adoptar un acord sobre ampliació de mitjans patrimonials adscrits als serveis traspassats a la Generalitat de Catalunya pels reials decrets 2210/1979, de 7 de setembre, 995/1984, de 25 d'abril, i 1264/1984, de 23 de maig, en matèria de sanitat, en els termes que a continuació s'expressen:
A) Normes estatutàries i legals en què s'empara l'ampliació dels mitjans traspassats
La Constitució, al seu article 149.1.16 reserva a l'Estat la competència exclusiva sobre sanitat exterior bases i coordinació general de la sanitat i legislació sobre productes farmacèutics.
D'altra banda, l'Estaut d'autonomia de Catalunya aprovat per la Llei orgànica 4/1979, de 18 de desembre, estableix al seu article 17.1 i 4 que correspon a la Generalitat de Catalunya el desenvolupament legislatiu i l'execució de la legislació bàsica de l'Estat en matèria de sanitat interior i que podrà organitzar i administrar amb aquesta finalitat, i dins del seu territori, tots els serveis relacionats amb les matèries que hem exposat abans, i exercirà la tutela de les institucions, entitats i funcions en matèria de sanitat, reservant-se l'Estat l'alta inspecció relativa al compliment de les funcions i competències contingudes en aquest article.
Sobre la base d'aquestes previsions estatutàries i legals, cal completar el traspàs aprovat al seu moment, ampliant els mitjans traspassats en matèria de sanitat a la Generalitat de Catalunya.
B) Béns, drets i obligacions que s'amplien
Es traspassa la titularitat de la finca de l'Estat a Catalunya, en els termes que es detallen a la relació adjunta número 1.
C) Documentació i expedients dels mitjans que s'amplien
El lliurament de la documentació i dels expedients dels mitjans que s'amplien es realitzarà en el termini d'un mes des de la publicació del reial decret pel qual s'aprovi aquest Acord.
L'ampliació de mitjans objecte d'aquest Acord serà efectiva a partir del dia 1 de juliol de 2006.
I perquè així consti, expedim aquesta certificació a Madrid, el 29 de maig de 2006.
Els secretaris de la Comissió Mixta
Nom i ús: Solar sobre el que s'ha construït un Centre de Salut
Observacions: Es traspassa únicament el solar sobre el que la Generalitat de Catalunya va construir fa uns anys un Centre de Salut.
Afectat el solar al Ministeri de Sanitat i Consum el 26 de maig de 2006.